VS000516
Datum: 1995-01-01T01:00:00.000+01:00
datum_sodbe_i_stopnje: 1998-01-08T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe hrbtenice in reber in njihove posledice
fischer: srednje hudi primeri
odskodnina: 1600000 SIT
opombe: II Ips 416/98. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 35 do 40 let

## Škodni dogodek

Prometna nesreča.

## Poškodba

Nateg mišic vratne hrbtenice, bolečinski sindrom vratu in levega zgornjega uda po poškodbi ter draženje sedme in osme vratne živčne korenine.

## Telesne bolečine

600000 SIT Hude trajne telesne bolečine prvih 5 dni po poškodbi, zmerne trajne do 13 dni, občasne zmerne do 1 meseca in lahke 1 mesec in pol z možnostjo občasnih bolečin tudi v bodoče.

#### Nevšečnosti med zdravljenjem

Nevšečnosti povezane z zdravljenjem predstavlja nošenje mehke Schansove ovratnice, pregledi v ambulanti, pregledi pri fiziatru, dobivanje blokad v vrat in ramena, tri ambulantne kure fizioterapije, izpostavljenost rentgenskim žarkom ob RTG slikanju, opravljanje EMG pregleda, ki je boleča preiskava in en mesec jemanja zdravil proti bolečinam.

## Strah

200000 SIT Tožnica je ob nezgodi utrpela hud primarni strah za življenje, sekundarni strah za izid zdravljenja pa jo je spremljal 15 dni in se v občasni obliki pojavlja še danes.

## Zmanjšanje življenjske aktivnosti

800000 SIT Splošno zmanjšanje življenjskih aktivnosti v obsegu 6% se odraža v obliki omejene gibljivosti vratne hrbtenice z bolečinskim sindromom (3%) in v draženju sedme ter predvsem osme vratne korenine na levi strani (prav tako 3%).

---

ZOR člen 200, 203